Lav et referat af nedenstående tekst:

Tekst:
Traditionelt har det været svært at få aalborgensere til at flytte over på den anden side af fjorden til Nørresundby, men bydelen har vundet manges hjerter i den seneste tid. Nye lejligheder med fjordudsigt har sammen med den nye kulturbro fået flere til at skifte Aalborg ud med solsiden. En af dem der snart flytter fra Aalborg til Nørresundby er 28-årige Stine Tander. - Jeg ville bare ikke til Nørresundby, så der var faktisk ikke noget, der trak, før vi så lejligheden. Den havde fjordudsigt, og så sparer vi omkring 1500 kroner i måneden i forhold til Aalborg, og med kulturbroen kommer man jo hurtigere ind til midtbyen på gåben, siger Stine Tander. At vejen over fjorden føles kortere mærker bland andet danbolig i Nørresundby. 20 procent af boligerne i Nørresundby når aldrig at blive udbudt på nettet, før de er solgt. Det er dog også prisen, der har fået nordjyderne til at skifte Aalborg C ud med Nørresundby. Der er nemlig cirka 30 procent billigere at købe en lejlighed i Nørresundby. - Tidligere virkede Nørresundby som en anden prioritet for kunderne, men i år har det billede ændret sig markant, siger Klaus Kristjansen fra danbolig i Nørresundby. Specielt inden for de seneste to-tre måneder er boligmarkedet i Nørresundby blevet overrendt med interesserede købere både fra Aalborg og andre steder i landet.

Referat:
Billigere priser, nye lejligheder og en kulturbro, der gør det nemmere at komme over fjorden, har gjort Nørresundby populær som aldrig før.